**OPŠTINA KOTOR**

**Komisija sa sprovođenje javnog poziva za javno nadmetanje –**

**aukcija radi prodaje pokretne i nepokretne imovine u vlasništvu Opštine Kotor**

**Broj: 06-019/23-16440/1**

**Kotor, 11.07.2023. godine**

Na osnovu člana 29, 34 i 40 Zakona o državnoj imovini (“Sl.list CG”, br.21/09, 40/11), čl.38 Zakona o lokalnoj samoupravi (“Sl.list CG” br.02/18, br.34/19, br.38/20, br.50/22 i br.84/22), čl.16, 19 i 36 Statuta Opštine Kotor (“Sl.list CG-opštinski propisi br.37/19), član 5, 9 i 25 Uredbe o prodaji i davanju u zakup stvari u državnoj imovini (“Sl.list CG” br.44/10), Odluke o prodaji nepokretnosti označenoj kao kat.parc.2050/2 KO Dobrota I, u zahvatu Prostorno-urbanističkog Plana Opštine Kotor br.11-016/23-14505 od 15.06.2023. godine, kao i Rješenjem predsjednika Opštine Kotor o imenovanju Komisije za sprovođenje javnog poziva za javno nadmetanje (aukcije) radi prodaje pokretne i nepokretne imovine u vlasništvu Opštine Kotor br.01-018/22-17263 od 06.10.2022. godine, komisija za sprovođenje postupka prodaje pokretne i nepokretne imovine u vlasništvu Opštine Kotor OBJAVLJUJE

**JAVNI POZIV**

**za prodaju** **nepokretnosti u vlasništvu Opštine Kotor javnim nadmetanjem (aukcijom**)

**Predmet prodaje:**

Komisija sa sprovođenje javnog poziva za javno nadmetanje (aukciju) radi prodaje pokretne i nepokretne imovine u vlasništvu Opštine Kotor, oglašava prodaju nepokretnosti u vlasništvu Opštine Kotor i to:

* kat.parc.2050/2, po načinu korišćenja livada 2.klase, površine 71 m2 upisana u LN br.1082 KO Dobrota I.
* Predmetna nepokretnost se nalaze u zahvatu Prostorno-urbanističkog plana Opštine Kotor (“Sl.list CG”, br.95/20) i po namjeni predstavlja površine za stanovanje,
* Početni iznos naknade za nepokretnost je 369 eura po m2, što za navedenu nepokretnost ukupno iznosi 26.000,00 eura
* Naknada za uređivanje građevinskog zemljišta iznosi 167 eura po m2,
* Lokacija je komunalno opremljena u skladu sa parametrima PUP-a Opštine Kotor,
* Rok za privođenje namjeni je najduže 5 godina od dana zaključenja Ugovora o kupoprodaji nepokretnosti.

**Opšti uslovi**

**Vrijeme i mjesto podnošenja prijava**

Pravo da učestvuju na javnom nadmetanju imaju sva domaća i strana pravna i fizička lica, pod uslovom da su otkupili aukcijsku dokumentaciju, uplatili depozit i registrovali se kao učesnici na aukciji. Prijave za javno nadmetanje podnose se u zapečaćenom omotu Opštini Kotor, Stari Grad 317, sa naznakom “Za Komisiju za sprovođenje javnog poziva za javno nadmetanje (aukcija) radi prodaje pokretne i nepokretne imovine u vlasništvu Opštine Kotor - ne otvaraj”.

Prijave se podnose na Građanskom birou Opštine Kotor u roku od 8 dana od dana objavljivanja javnog poziva u dnevnom listu “Pobjeda” zaključno sa 19.07.2023. godine do 13 h.

Učesnici postupka javnog nadmetanja dužni su uz prijavu, dostaviti dokaz o uplati depozita u visini od 10 % od ukupnog iznosa početne cijene nepokretnosti koja je predmet aukcije, odnosno 2.600,00 eura, na žiro račun Opštine Kotor br: 530-17421-33 kod NLB banke, sa naznakom “UČEŠĆE NA JAVNOM POZIVU-AUKCIJA” ili dostaviti garanciju banke na iznos depozita, važeću na period od najmanje tri mjeseca, bez prigovora i naplativu na prvi poziv i to za:

* kat.parc.2050/2, po načinu korišćenja livada 2.klase, površine 71 m2 upisana u LN br.1082 KO Dobrota I.

Učesnici su dužni dostaviti i sljedeće podatke:

**Za pravna lica:**

- naziv i sjedište pravnog lica

- dokaz - rješenje o registraciji sa izvodom iz CRPS-a za domaća, odnosno dokaz o registraciji nadležnog organa matične države stranog ponuđača za strana lica (original ili ovjerena kopija rješenja)

- ime i prezime direktora i njegov potpis

- ovlašćenje - punomoćje za zastupanje (original ili ovjerena kopija)

- broj telefona

- e-mail adresa

- broj računa za vraćanje depozita

**Za fizička lica:**

- prezime, ime roditelja i ime

- adresu, jedinstveni matični broj i potpis

- broj telefona

- broj računa za vraćanje depozita

- broj lične karte, odnosno broj pasoša stranog državljanina

- e-mail adresa

**Aukcijska dokumentacija**

Aukcijska dokumentacija se može podići svakog radnog dana u periodu od 12 do 14 časova, u Sekretarijatu za imovinsko pravne poslove, kancelarija br.9 (prizemlje zgrade Opštine Kotor).

Na ime otkupa aukcijske dokumentacije neophodno je uplatiti iznos od 100,00 eura na žiro račun Opštine Kotor, br: 530-17421-33 (NLB Banka).

**Datum, vrijeme i mjesto obilaska nepokretnosti**

Zainteresovana lica, nakon otkupa aukcijske dokumentacije, mogu izvršiti obilazak nepokretnosti koja je predmet prodaje, svakog radnog dana u terminu koji dogovore sa članovima Komisije zaključno sa danom 27.07.2023.godine do 9:00 časova. Kontakt osoba za pokazivanje predmetne nepokretnosti je Stanislavka Radulović, br.tel.067 092 132.

**Vrijeme i mjesto održavanja registracije učesnika**

Registracija učesnika obaviće se u prostorijama Sekretarijata za imovinsko pravne poslove Opštine Kotor, kancelarija br.9 (prizemlje zgrade Opštine Kotor), dana 27.07.2023.godine sa početkom u 10:00 časova.

**Vrijeme i mjesto održavanja javnog nadmetanja (aukcije)**

Prodaja predmetne nepokretnosti vršiće se putem usmenog javnog nadmetanja (aukcije) koja će se održati u prostorijama Sekretarijata za imovinsko pravne poslove Opštine Kotor, kancelarija br.9 (prizemlje zgrade Opštine Kotor) dana 27.07.2023.godine sa početkom u 11:00 časova.

**Posebni uslovi**

Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji, u kom slučaju se lice koje je steklo status učesnika na aukciji proglašava kupcem, a početna cijena na aukciji može biti prodajna cijena, s tim što ako učesnik odbije da prihvati prodajnu cijenu, gubi pravo na povraćaj depozita.

Promjena raspona ponude u postupku javnog nadmetanja (aukcije) - licitacioni korak, iznosi 100,00 eura.

Kupcem se proglašava učesnik koji je ponudio najveću cijenu, a njegova ponuda smatra se prihvaćenom za kupovinu predmetne nepokretnosti.

Postupak nadmetanja se završava ako niko od učesnika ni na trećem pozivu ne ponudi veću cijenu od tada ponuđene najveće cijene.

Ukoliko je najveću cijenu ponudio jedan ponuđač, on se proglašava kupcem, a ukoliko je više ponuđača ponudilo najveću cijenu, kupcem se proglašava učesnik koji je prvi ponudio najveću postignutu cijenu.

U slučaju da se za aukciju prijavilo više učesnika, a nijedan ne ponudi cijenu veću od iznosa početne cijene, u tom slučaju kupcem se proglašava učesnik čija je prijava ranije pristigla.

Podnosioci prijava čije su prijave neblagovremene i nepotpune ne mogu učestvovati na javnom nadmetanju.

**Način i uslovi plaćanja**

Kupac je dužan da sa Opštinom Kotor zaključi Ugovor o kupoprodaji u roku od 15 dana od dana javnog nadmetanja (aukcije) i dokaz o uplati cjelokupnog iznosa dostaviti najkasnije na dan zaključenja Ugovora.

Ukoliko kupac ne zaključi Ugovor o kupoprodaji u predviđenom roku ili ne isplati kupoprodajnu cijenu u predviđenom roku, gubi pravo na povraćaj depozita. U tom slučaju prodavac ima pravo da zaključi ugovor o kupoprodaji predmetne nepokretnosti sa ponuđačem koji je ponudio drugu najveću ponuđenu cijenu.

Uplaćeni depozit kupca uračunava se u prodajnu cijenu, a ostalim učesnicima javnog nadmetanja (aukcije) se uplaćeni depozit vraća u roku od 10 dana od dana održavanja aukcije.

**Ostale informacije**

Izabrani kupac snosi sve troškove vezane za realizaciju pravnog posla kojim se vrši otuđenje prava svojine na predmetnoj nepokretnosti.

Predsjednik komisije

Nebojša Mandić